text: বিদ্যুৎস্পর্শে স্বামী ও স্ত্রীর মৃত্যু - দৈনিক আলোরকোল
  দৈনিক আলোরকোল | সেপ্টেম্বর ২২, ২০২১
  নারায়ণগঞ্জের আড়াইহাজার উপজেলায় বিদ্যুৎস্পর্শে স্বামী ও স্ত্রীর মৃত্যুর হয়েছে। আজ বুধবার সকাল সাড়ে ৯টায় উপজেলার কালাপাহাড়িয়া ইউনিয়নের হাজিরটেক গ্রামে মর্মান্তিক এ দুর্ঘটনা ঘটে। নিহতরা হলেন- কাজম আলী (৬৫) ও তার স্ত্রী জমেলা (৫৫)।
  পুলিশ ও এলাকাবাসী সূত্রে জানা গেছে, নতুন ঘরের ফ্লোরে পানি দেওয়ার জন্য বৈদ্যুতিক মোটর চালাতে গিয়ে স্বামী-স্ত্রী দুজনই একসঙ্গে বিদ্যুতায়িত হয়ে ঘটনাস্থলে মারা যান। পরে আশেপাশের লোকজন এসে বিদ্যুতের সুইচ বন্ধ করে তাদেরকে মৃত অবস্থায় উদ্ধার করেন। নিহত দম্পতির দুই ছেলে ও পাঁচ মেয়ে রয়েছে।
  ঘটনার সত্যতা নিশ্চিত করে আড়াইহাজার থানার ভারপ্রাপ্ত কর্মকর্তা (ওসি) আনিচুর রহমান মোল্লা বলেন, এ ব্যাপারে পরিবারের পক্ষ থেকে কেউ কোনো অভিযোগ করেনি। তবে ঘটনাস্থলে পুলিশ পাঠানো হয়েছে। নিহত দম্পতির মরদেহ ময়নাতদন্তের জন্য সদরের জেনারেল হাসপাতালের মর্গে পাঠানোর প্রক্রিয়া চলছে।